Գիրքն ու գրականությունը, օրաթերթերն ու քաղաքական դեպքերը քննարկվող ամենօրյա թեմաներն էին այն տանը, որտեղ հասակ է առել ապագա գրողը։ Ինչպես խոստովանում է նա՝ Հայպետհրատի տպագրած գրքերը կարդացվում էին նախ հայրիկի և մայրիկի կողմից, ապա հերթը հասնում էր իրեն՝ անդրանիկ զավակին՝ Խեչոյին, որ ընթերցում էր և ակտիվ մասնակցում ընթերցված գրքերի քննարկումներին, գրականության շուրջ ծնողների բանավեճերին։